Ordonanța Curții (Camera a opta) din 7 martie 2013 – Rivas Montes
(Cauza C‑178/12)
„Articolul 53 alineatul (2) și articolul 99 din Regulamentul de procedură al Curții – Politica socială – Principiul egalității de tratament – Directiva 1999/70/CE – Acordul‑cadru cu privire la munca pe durată determinată, încheiat între CES, UNICE și CEEP – Clauza 4 – Contracte de muncă pe durată determinată în sectorul public – Stabilirea vechimii în muncă – Diferență de tratament între funcționarii permanenți și agenții contractuali – Luarea în considerare a perioadelor de activitate anterioare realizate în cadrul administrației – Necompetență vădită a Curții”
Întrebări preliminare – Competența Curții – Limite – Întrebare adresată în cadrul unui litigiu privind dreptul național, iar nu dreptul Uniunii – Necompetență vădită a Curții (art. 267 TFUE) (a se vedea punctele 50-54)
Obiectul
Cerere de decizie preliminară – Juzgado de lo Social – Interpretarea articolului 45 alineatul (4) TFUE – Legislație națională care reglementează modul de calcul al adaosului la salariu pentru vechime în serviciu în funcția publică – Aplicarea de către o administrație publică a unor norme diferite în funcție de natura de funcție publică sau contractuală a raportului de muncă – Neluarea în considerare a anumitor perioade în care a desfășurat activități personalul care nu este în categoria funcționarilor permanenți
Dispozitivul
Curtea de Justiție a Uniunii Europene este în mod vădit necompetentă pentru a răspunde la întrebările preliminare adresate de Juzgado de lo Social n° 1 de Córdoba (Spania) prin decizia din 27 februarie 2012.